Bratislava, 20.10.2025

6655/2025

**Výzva na predloženie ponuky**

**v rámci DNS zriadeného v súlade s § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 440, 814 99 Bratislava

**IČO:** 00397865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Kontaktná osoba:** Ing. Daniela Špačková

 Odborný referent,

 Oddelenie centrálneho obstarávania zákaziek

 + 421 918 110 025

 daniela.spackova@uniba.sk

**Odkaz na internetovú adresu, na ktorej sú dostupné súťažné podklady podľa § 43 ods. 1 zákona o verejnom obstarávaní:**

<https://josephine.proebiz.com/sk/tender/41672/summary>

**Odkaz na uverejnené oznámenie o vyhlásení VO:**

<https://www.uvo.gov.sk/vestnik-a-registre/vestnik/oznamenie/detail/1273396?cHash=8226a94f87a308d05baa7e9f23053cb7>

<https://www.uvo.gov.sk/vyhladavanie/vyhladavanie-zakaziek/oznamenia/496775?cHash=292d2aaab6e9a564a62e34252a6bc0ba>

<https://www.uvo.gov.sk/vestnik-a-registre/vestnik/oznamenie/detail/1305302?cHash=54bbed9efc8827d534e6863a059468ca>

**Odkaz na dokument, v ktorom sú uvedené doklady vyžadované na preukázanie splnenia podmienok účasti:**

<https://josephine.proebiz.com/sk/tender/41672/summary>

**Adresa, na ktorú sa majú predkladať ponuky:**

<https://josephine.proebiz.com/sk/tender/71627/summary>

#  II. Identifikácia dynamického nákupného systému

**Názov dynamického nákupného systému:**

**„Architektonické, projekčné a inžinierske služby - DNS“**

**Zverejnené v:**

VVO č. 26/2024 zo dňa 06.02. 2024, 3811 – MUS

V Európskom vestníku: 2024/S 25-75849 z 05.02.2024

# III. Predmet zákazky

**Názov zákazky:**

„Vypracovanie rozpočtu stavby v rozsahu: výmena podláh, Výškové budovy blok A“

**CPV:**

* **712:** 71200000-0 Architektonické a súvisiace služby

**Opis predmetu zákazky:**

Vypracovanie podrobného položkového rozpočtu s figúrami a výkazom výmer pre účely verejného obstarávania v programe rozpočtu 0771503 delení na jednotlivé ubytovacie poschodia.

Verejný obstarávateľ požaduje súčinnosť rozpočtára počas verejného obstarávania na zhotoviteľa stavby.

Bližšia špecifikácia je uvedená v Prílohe č.2 a Prílohe č.6.

# IV. Administratívne informácie

**Lehota poskytnutia služby:**

Do 21dníod doručenia elektronickej výzvy na začatie prác

**Predpokladaná hodnota zákazky:**

Bude určená na základe predložených cenových ponúk v rámci tejto zákazky.

**Obhliadka miesta poskytnutia služby predmetu zákazky**

Verejný obstarávateľ odporúča obhliadku miest poskytnutia služby predmetu zákazky.

Termín obhliadky je potrebné dohodnúť vopred s kontaktnou osobou:

Meno a priezvisko:

p. Ing. Jana Bojnáková, +421 940 509 912, jana.bojnakova@uniba.sk, alebo

p. Ján Blaho, +421 918 110 013, jan.blaho@uniba.sk

Počas obhliadky bude sprístupnené len miesto realizácie predmetu zákazky, verejný obstarávateľ nebude poskytovať usmernenia ani odpovede na otázky týkajúce sa predmetu zákazky.

**Zdroj financovania:**

1. Predmet zákazky bude financovaný z vlastných zdrojov Univerzity Komenského v Bratislave.
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude preberací protokol, podpísaný oprávnenými zástupcami oboch zmluvných strán.
5. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s poskytnutím predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta.

**Typ zmluvy:**

Objednávka so všeobecnými obchodnými podmienkami v súlade so zákonom č. 513/1991 Z. z. v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „VOP“).

Znenie všeobecných obchodných podmienok k objednávke je záväzné a nemenné, uchádzači nie sú oprávnení ho meniť a tvorí Prílohu č. 4 tejto výzvy.

V prípade pripomienok k všeobecným obchodným podmienkam je potrebné, aby uchádzači využili inštitúty uvedené v zákone o verenom obstarávaní (žiadosť o vysvetlenie a pod.).

**Miesto dodania predmetu zákazky:**

Univerzita Komenského v Bratislave

ŠD Mlyny

Staré Grunty 36

Bratislava 841 04

**Lehota na predkladanie ponúk a spôsob predkladania ponúk:**

**do 27.10.2025, do 10:00 hod.**

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese https://josephine.proebiz.com.

Uchádzač môže predložiť iba jednu ponuku. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.

Ponuky sa predkladajú v štátnom jazyku. Verejný obstarávateľ bude akceptovať aj ponuku predloženú v českom jazyku.

**Kritérium na vyhodnotenie ponúk:**

Najnižšia cena v EUR bez DPH

Daň z pridanej hodnoty bude vysporiadaná podľa platných právnych predpisov Európskej únie

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

# V. Obsah ponuky

1. **Návrh na plnenie kritéria na vyhodnotenie ponúk/Cenová ponuka**, ktorý tvorí prílohu č. 1 tejto výzvy, Verejný obstarávateľ požaduje predložiť vyplnený, podpísaný Návrh na plnenie kritéria na vyhodnotenie ponúk (odporúčaný formát pdf.) zároveň aj o jeho predloženie v editovateľnej podobe (formát xls.).

Úspešný uchádzač predloží verejnému obstarávateľovi pred podpisom zmluvy vyplnené a podpísané čestné vyhlásenie, ktoré tvorí Prílohu č.5 tejto Výzvy.

VI. Ostatné

1. Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku, pokiaľ sa zmenili okolnosti, za ktorých bola vyhlásená.
2. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
3. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého, prípadne aj ďalšími v poradí.

Veríme, že nám predložíte ponuku na požadovaný predmet zákazky v súlade s touto výzvou v nami požadovanom termíne.

**Zoznam príloh:**

Príloha č.1 – Návrh na plnenie kritéria na vyhodnotenie ponúk/Cenová ponuka

Príloha č.2 – Opis predmetu zákazky

Príloha č.3 – Objednávka (vzor)

Príloha č.4 – Všeobecné obchodné podmienky

Príloha č.5 – Čestné vyhlásenie

Príloha č.6 – Informatívne PD

 .....................................................

 Mgr. Martin Dufala, PhD.

 vedúci OCOZ RUK